Zazadin karvansarayı
Zazadin karvansarası, Konyada tikilmiş olan XIII əsrə məxsus olan Anadolu Səlcuqluları dövrünə aid karvansaraydır. Karvansaray 1235–1236-cı illər arasında Anadolu Səlcuqlu dövlətinin hökmdarları olmuş I Əlaəddin Keyqubad və II Qiyasəddin Keyxosrovun əmirlərindən olan Sadəddin Köpək tərəfindən tikdirilmişdir. Dördbucaqlı plan formasında, yonma daşdan tikilən karvansarayın həm yay aylarında, həm də qış aylarında istifadə edilməsinin mümkün olması üçün daxilində həyəti vardır. Karvansara kənardan qalaya oxşayır. Tac darvazasının üstündə kitabəsi mövcuddur. 2017-ci ildə Səlcuqlu Bələdiyyəsi tərəfindən karvansara bərpa edilərək turistlərin üzünə açılmışdır.